钦定古今图书集成/理学汇编/字学典/第129卷 > 《赠龙岩上人草书》元·蒲道源
## 钦定古今图书集成/理学汇编/字学典/第129卷 > 《赠龙岩上人草书》元·蒲道源

韩云“浮屠多技能，祇今复见龙岩僧。高闲怀素去已
久，肯向死灰求续灯。手追心慕忽有得，笔底涣然无
滞凝。云烟结暝鬼神泣，雷电索怪蛟龙腾。悬崖百寻
泻瀑布，老树千岁垂寒藤。铁为门限自兹始，但恐纸
价相仍增。我闻雪庵亦工此，好事往往输缣缯。都城
颜扁妙天下，骤得荣宠非阶升。龙岩更须追三昧，无”
俾斯人专美称。